**MINISTRSTVO ZA KMETIJSTVO, GOZDARSTVO IN PREHRANO**

**Uprava za varno hrano, veterinarstvo in varstvo rastlin (UVHVVR)**

**Sektor za identifikacijo in registracijo ter informacijske sisteme (SIRIS)**

Dunajska 22

1000 LJUBLJANA

Nosilec kmetijskega gospodarstva (*priimek in ime/naziv*):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KMG-MID: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# VLOGA ZA REGISTRACIJO OBRATA NA PODROČJU PRIMARNE PRIDELAVE ŽIVIL RASTLINSKEGA IZVORA IN REGISTRACIJO OBRATA NA PODROČJU PRIMARNE PRIDELAVE KRME TER SPREMEMBO PODATKOV O DEJAVNOSTI(H) OBRATA

Vsak nosilec živilske dejavnosti, ki oddaja na trg primarna živila rastlinskega izvora namenjena za prehrano ljudi in vsak nosilec dejavnosti, ki opravlja dejavnost primarne pridelave krme rastlinskega izvora oziroma opravlja dejavnosti povezane s primarno pridelavo krme, mora svoj obrat registrirati pri Upravi za varno hrano, veterinarstvo in varstvo rastlin.

| **ŽIVILA\*** |  |
| --- | --- |
| Žita |  |
| Krompir |  |
| Zelenjadnice |  |
| Oljnice in predivnice |  |
| Sadje in jedilno grozdje |  |
| Njivska zelišča |  |
| Sladkorna pesa |  |
| Oljka |  |
| Hmelj |  |
| Grozdje za vino |  |
| Samonikli plodovi in zelišča |  |

\* označite polje pri vsaki skupini primarnih živil rastlinskega izvora, ki jih oddajate na trg za prehrano ljudi. V primeru, ko primarna živila rastlinskega izvora oddajate na trg pod pogoji, ki veljajo za majhne količine, ali če primarna živila rastlinskega izvora uporabljate v okviru lastne domače porabe, pustite polje prazno.

| **KRMA\*\*** |  |
| --- | --- |
| V2 - primarna pridelava krme rastlinskega izvora  - transport, shranjevanje in ravnanje s primarnimi  proizvodi na mestu proizvodnje  - prevoz primarnih proizvodov rastlinskega izvora z  mesta proizvodnje do drugega obrata |  |
| V3 - proizvodnja krmnih mešanic za potrebe lastnega kmetijskega gospodarstva brez uporabe krmnih dodatkov ali premiksov iz krmnih dodatkov (razen silirnih dodatkov) |  |
| V4 - proizvodnja krmnih mešanic izključno za potrebe lastnega kmetijskega gospodarstva, z uporabo krmnih dodatkov ali premiksov iz krmnih dodatkov (razen uporabe »drugih zootehničnih dodatkov« ter »kokcidiostatikov in histomonostatikov«) |  |
| V5 - krmljenje živali, namenjenih za proizvodnjo hrane |  |
| **MAJHNE KOLIČINE (EVIDENTIRANJE)** |  |
| V7 - neposredna prodaja majhnih količin krme rastlinskega izvora kmetijam na lokalnem območju |  |

\*\* če se ukvarjate z navedeno dejavnostjo na področju krme, označite polje. Možnih je več odgovorov.

Dovoljujem, da se podatki iz drugih uradnih zbirk, ki jih o moji dejavnosti vodijo državni organi, uporabijo za vzpostavitev registrov, ki jih zahtevata Uredba 852/2005 ES in Uredba183/2005/EU.

Navedbe na tem obrazcu potrjujem s svojim podpisom.

V (kraj, datum) \_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# NAVODILA ZA IZPOLNJEVANJE VLOGE

## PRVI DEL – ŽIVILA

Primarna proizvodnja živil rastlinskega izvora je pridelava kmetijskih proizvodov oziroma živil v nepredelani obliki (vključno z nabiranjem samoniklih plodov in zelišč), namenjenih za uživanje, oziroma se smiselno pričakuje, da jih bodo uživali ljudje. Nosilci živilske dejavnosti jih dajejo v promet pod pogoji določenimi v Uredbi (ES) št. 852/2004 o higieni živil. Primarna pridelava živil vključuje enostavno obdelavo (žetev, čiščenje, pakiranje, shranjevanje, prevoz od kraja proizvodnje do obrata oddaje ali do kmetije), skladiščenje in ravnanje s kmetijskimi pridelki na kmetiji.

**Za koga je registracija obvezna?**

Registrirati se morajo tisti nosilci dejavnosti, ki živila rastlinskega izvora (npr. vrtnine, sadje, zelenjava, žita, zelišča itd.) pridelajo in/ali naberejo in jih dajo v promet (prodaja primarnih pridelkov v prodajne distribucijske verige, zadruge, predelovalno industrijo, oddaja v mlin, prodaja končnim potrošnikom…).

**Kdo se ne registrira?**

Registrirati se ni potrebno tistim nosilcem živilske dejavnosti, ki pridelana živila rastlinskega izvora uporabijo izključno za zasebno domačo porabo in tistim obratom na področju primarne pridelave živil, ki dajejo na trg [majhne količine](http://www.uvhvvr.gov.si/si/delovna_podrocja/zivila/registracija_zivilskega_obrata/#c19157) primarnih živi rastlinskega izvora in izpolnjujejo pogoje za majhne količine v skladu s predpisom, ki določa majhne količine živil ([Pravilnik o določitvi majhnih količin živil, pogojih za njihovo pridelavo ter o določitvi nekaterih odstopanj za obrate na področju živil živalskega izvora (Ur. list RS, št. 96/2014)](http://www.pisrs.si/Pis.web/pregledPredpisa?id=PRAV11900)).

Pogoji za majhne količine primarnih živil rastlinskega izvora:

* primarna živila rastlinskega izvora, ki jih lahko pridelujemo o okviru majhnih količin so: žita, krompir, zelenjadnice, oljnice in predivnice, sadje in njivska zelišča,
* celotno količino primarnih proizvodov rastlinskega izvora, ki jih oddajate na trg pridelate na največ 1 ha njiv ali 1 ha ekstenzivnih sadovnjakov, ali 0,3 ha rastlinjakov ali 0,3 ha intenzivnih sadovnjakov ali 0,15 ha nasada jagodičja (jagode, maline, ameriške borovnice, ribez in drugo jagodičje). Majhne količine samoniklih plodov in zelišč so vse nabrane količine, ki jih nosilec dejavnosti v skladu s predpisi, ki urejajo nabiranje samoniklih plodov in zelišč, neposredno nabere in dobavi končnemu potrošniku ali obratom prodaje na drobno, ki neposredno oskrbujejo končnega potrošnika,
* primarne proizvode rastlinskega izvora dobavljate samo končnim potrošnikom in lokalnim maloprodajnim podjetjem, razen institucionalnim obratom javne prehrane (npr. šole, vrtci, bolnice, domovi za ostarele) in
* primarne proizvode rastlinskega izvora ne dobavljate v predpakirani obliki.

**Izjema**

Nosilci živilske dejavnosti, katerih proizvodi primarne pridelave kmetijskih rastlin so namenjeni dajanju na trg, se štejejo za registrirane, če so oddali zbirno vlogo v skladu s predpisom, ki ureja izvedbo ukrepov kmetijske politike za področje pridelave kmetijskih rastlin, in je na podlagi njihove izjave iz vloge razvidno, da kmetijske pridelke dajejo na trg, z izjemo trženja majhnih količin primarnih proizvodov.

## DRUGI DEL – KRMA

**Krma** so vse snovi ali izdelki, vključno s krmnimi dodatki, pridelani, delno predelani ali nepredelani, ki se uporabljajo za krmljenje živali.

**Primarna pridelava krme rastlinskega izvora** vključuje proizvode, ki so podvrženi samo preprosti fizični obdelavi, kakor so čiščenje, pakiranje, shranjevanje, naravno sušenje ali siliranje.

## Kdo se registrira?

**Dejavnost primarne pridelave krme** morajo priglasiti tisti pridelovalci, ki po košnji, žetvi ali pobiranju s kmetijskih površin kmetijske proizvode dajo na trg kot krma ali jih na svoji kmetiji uporabijo za namene krmljenja živali, ki so namenjene za proizvodnjo hrane, ki je namenjena javni potrošnji.

Živali, namenjene za proizvodnjo hrane, so tiste živali, ki jih kmet odda v zakol in katerih meso bo porabljeno za javno potrošnjo oziroma od teh živali oddaja v javno potrošnjo živila (mleko, jajca, med...).

Če kmetijska gospodarstva poleg primarne pridelave opravljajo še druge dejavnosti - ***dejavnosti povezane s primarno pridelavo -*** morajo registrirati tudi te. Dejavnosti povezane s primarno pridelavo krme rastlinskega izvora so:

* **transport, shranjevanje in ravnanje s primarnimi proizvodi na mestu proizvodnje**
* **prevoz primarnih proizvodov rastlinskega izvora z mesta proizvodnje do drugega obrata;**
* **proizvodnja krmnih mešanic za potrebe lastnega kmetijskega gospodarstva brez uporabe krmnih dodatkov ali premiksov iz krmnih dodatkov (razen silirnih dodatkov)**\***.**

\*To dejavnost poslovanja s krmo označijo na tej vlogi le tisti nosilci dejavnosti poslovanja s krmo, ki pri proizvodnji krmnih mešanic ne uporabljajo krmnih dodatkov in premiksov ali pa uporabljajo le silirne dodatke. Dejavnost označijo tudi tisti nosilci dejavnosti, ki pri proizvodnji krmnih mešanic uporabljajo dokupljene dopolnilne krmne mešanice. Med dopolnilne krmne mešanice uvrščamo vse *t.i mineralno vitaminske dodatke* kot so npr. Kostovit, Bovisal, Kravimin, Grovit…

Registracija je zahtevana tudi za nosilce dejavnosti, **ki proizvajajo krmne mešanice izključno za potrebe lastnega kmetijskega gospodarstva, z uporabo krmnih dodatkov ali premiksov** **iz krmnih dodatkov (razen uporabe »drugih zootehničnih dodatkov« ter »kokcidiostatikov in histomonostatikov«)**.

To dejavnost poslovanja s krmo označijo na tej vlogi le tisti nosilci dejavnosti poslovanja s krmo, ki pri proizvodnji krme uporabljajo proizvode, ki imajo na oznaki navedeno »premiks« ali »krmni dodatek«.

Če je na proizvodu naveden krmni dodatek, ki spada med krmne dodatke, ki so uvrščeni med »druge zootehnične dodatke« ali »kokcidiostatike in histomonostatike«, potem se za uporabo tega proizvoda pri proizvodnji krmnih mešanic **zahteva odobritev in je potrebno izpolniti drugo vlogo - vloga za odobritev obrata** (več informacij je na spletni strani UVHVVR – registracija in odobritev obratov nosilcev dejavnosti poslovanja s krmo).

**Dejavnost krmljenja živali** označijo tisti nosilci dejavnosti, ki krmijo živali, namenjene za proizvodnjo hrane in oddajajo živali v zakol za javno potrošnjo oziroma oddajajo v javno potrošnjo živila (mleko, jajca, med,...).

## vKdo se ne registrira?

Registrirati se ni potrebno nosilcem dejavnosti, ki:

* proizvajajo krmo in z njo krmijo rejne živali, namenjene samo za lastno domačo porabo ali jo prodajajo neposredno drugemu kmetijskemu gospodarstvu na območju Slovenije kot končnemu potrošniku,
* proizvajajo krmo in krmijo živali, ki niso namenjene za proizvodnjo hrane,
* krmijo živali, katerih živila kot primarne proizvode (mleko, jajca, med) prodajajo neposredno končnemu potrošniku (člen 1(2)(c) Uredbe (ES) št. 852/2004).

**Izjema**

Nosilci dejavnosti, ki izvajajo samo dejavnost primarne pridelave krme in/ali dejavnosti povezane s primarno pridelavo krme se štejejo za registrirane, če so oddali zbirno vlogo v skladu s predpisom, ki ureja izvedbo ukrepov kmetijske politike za področje pridelave kmetijskih rastlin in rej živali.

Nosilci dejavnosti, ki izvajajo dejavnost krmljenja živali in so registrirani kot živilski obrati (oz. vpisani v evidenco rejnih živali in/ali centralni register akvakulture in/ali register čebelnjakov) se v skladu z 4(3) členom Pravilnika o registraciji in odobritvi obratov na področju krme (UL RS; št. 50/15) štejejo za registrirane krmne obrate.

## Kdo se evidentira?

Evidentirati se morajo tisti nosilci dejavnosti, ki prodajajo majhne količine krme rastlinskega izvora neposredno končnemu porabniku (kmetijam) na lokalnem območju..

Majhne količine krme iz primarne proizvodnje rastlinskega izvora so vse količine krme, ki jih nosilec dejavnosti dobavlja neposredno kmetijam kot končnim potrošnikom na lokalnem območju.

Lokalno območje je celotno območje Republike Slovenije.

Evidentira se npr. kmetija, ne redi svojih živali, pokosi pa svoje travnike in seno/silažo proda drugi kmetiji na območju Slovenije.